### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra [adresse]**

I dag er der desværre for få linjefagsuddannede lærere til at dække alle fag på alle klassetrin. Og det er selvom linjefagsuddannede lærere spiller en afgørende rolle i folkeskolernes faglighed, da de med deres ekspertise formår at sikre kvaliteten af undervisningen. Desværre ser vi at 20% af eleverne forlader folkeskolen med store mangler i fundamentale forståelser. Et eksempel på manglende indlæring grundet mangel på fagekspertise. Det har den konsekvens at visse fag har tendens til at svække på fagligheden, hvilket alt andet lige skaber en ulighed i kvalitet af undervisning på tværs af folkeskolens fag. Hvis vi ønsker at have en divers og uddannet generation, må vi derfor sikre at alle fag vægtes lige højt og leveres i høj kvalitet.

Derfor ønsker Radikale Venstre belyst hvordan vi kan forbedre samarbejdet på tværs af skolerne, så andelen af linjefagsuddannede lærer kan øges i særligt mellemtrinnet og udskolingen.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.